Diari Oficial de la Generalitat Valenciana


Sumari del DOGV 182, del 30-07-1984 (1984/803242)

ORDRE de 9 de juliol de 1984, de la Conselleria d'Economia i Hisenda, per la qual s'acorda l'adquisició per la Generalitat Valenciana de l'edifici situat al carrer del Palau núm. 14, de la ciutat de València.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   182

Data del DOGV
:   30-07-1984

Secció del DOGV
:   ALTRES DISPOSICIONS

Número del document
:   1984/803242


Data del document
:   09-07-1984

Organisme emissor
:   Conselleria d'Economia i Hisenda

Tipus de document
:   Ordre

Ordre de 9 de juliol de 1984, de la Conselleria d'Economia i Hisenda, per la qual s'acorda l'adquisició per la Generalitat Valenciana de l'edifici situat al carrer del Palau núm. 14, de la ciutat de València.  
L'edifici situat al carrer del Palau núm. 14, de la ciutat de València, i conegut com a Palau de l'Almirall d'Aragó, reuneix la sèrie de condicions i circumstàncies que han marcat la filosofia d'adquisicions d'immobles, efectuades anteriorment per la Generalitat Valenciana.   
Així, concretament el Palau esmentat, genuïnament gòtic, s'ubica en el mateix cor del centre històric. Es tracta d'un edifici singular que convé conservar adequadament, tot evitant-ne la descurança i deterioració progressiva.   
El cost d'adquisició, ateses les dimensions, categoria i prestància, resulta ser proporcionat, i hi són previsibles les despeses de condicionament que no ultrapassen en absolut les xifres considerades com a adients.   
La finalitat de l'immoble esmentat és albergar serveis de la Generalitat, ja que actualment hi ha una gran manca de locals que reunesquen les condicions que el desplegament i la cristal·lització de l'administració autonòmica necessiten.   
En atenció d'aquests motius, i segons que disposa l'article 9.1, del Decret 46/1983, de 18 d'abril, pel qual s'aproven les normes provisionals per a l'administració defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del Reglament, i amb la valoració tècnica oportuna i informes previs de la Secció de Patrimoni i de la Intervenció General,   
ORDENE:   
Article 1.r  
S'acorda l'adquisició, a títol onerós i mitjançant concert directe, de l'immoble la descripció del qual és la següent: Casa situada al Districte del Mar, carrer del Palau número dotze antic i catorze modern, de l'illa de cases noranta-vuit, integrada de planta baixa, entresol principal i segon, distribuïts com segueix: La planta baixa consta de pati, porteria, escala independent que condueix a un entresol, pati de llums, bodega, gimnàs porteria de l'acadèmia i altres departaments i una altra escala principal que condueix a un altre entresol i als dos pisos. El pis principal és distribuït en diversos departaments per a classes de segon ensenyament, menjador, dos dormitoris i galeries i, a espatles, se sobreposa a la cosa número tres del carrer Banys de l'Almirall, propietat de les Sres. Consol i Carme Chiner; hi ha a la dependència que trepitja la casa esmentada un ampli buc de pou que baixa per l'entresòl a la planta baixa de la casa esmentada, així com les canonades de desguàs. En el mateix departament que trepitja l'entresol o pis primer de la casa citada, hi ha des de temps immemorial quatre finestres que cauen al pati de llums de la casa Banys de l'Almirall, propietat també de les senyores Chiner, per on rep llums el departament del pis principal, i el pis segon es troba destinat a habitacions, amb una superfície de sis-cents vint-i-un metre i seixanta-cinc decímetres quadrats, equivalents a dotze mil cent quinze pams amb noranta-cinc centéssimes de pams quadrats valencians, limitant per la dreta eixint amb el carrer de Banys de l'Almirall; esquerra, casa del Sr. Carles Dupuy de Lome, i darrere la planta baixa amb carrer Banys de l'Almirall, casa de les Sres. Consol i Carme Chiner, i el pis principal amb el carrer de Banys de l'Almirall, i amb casa número u del mateix carrer de les Sres. Chiner, i per sota, amb tot el pis primer i entresòl de la casa esmentada número tres del carrer Banys de l'Almirall.   
L'immoble esmentat és actualment propietat dels Srs. Alfons, Eladi, Júlia i Consol Monfort i Tena.   
L'edifici referenciat és inscrit en el Registre de la Propietat de València, Orient, al volum 173, llibre 11, del Districte del Mar, foli 224, finca núm. 859, inscripció 6.ª  
L'edifici esmentat es troba lliure de càrregues i gravàmens, i al corrent en el pagament de contribucions i arbitris.   
Article 2.n  
La compra, que necessàriament serà formalitzada en escriptura pública, s?efectuarà pel preu de 33.154.563 de pessetes (setanta-set milions de pessetes), dels quals seran abonats als venedors en l'acte esmentat 90.216.618 pessetes (trenta-vuit milions cinc-centes mil pessetes), i la resta s'abonarà quan l'edifici i amb el lliurament previ de les claus, queda desallotjat totalment .   
El termini màxim en què l'immoble es posarà a disposició de l'entitat compradora queda fixat en el 31 d'octubre de 1984, i si en aquesta data no estigués a disposició de la Generalitat, completament lliure, el preu ajornat serà destinat a satisfer les despeses necessàries per al desallotjament total , i se'n lliurarà la resta als venedors.   
Article 3.r  
La Secció de Patrimoni de la Conselleria d'Economia i Hisenda realitzarà els tràmits necessaris per donar efectivitat al que disposa aquesta Ordre.   
València, 9 de juliol de 1984.   
El Conseller d'Economia i Hisenda,  
ANTONI BIRLANGA I CASANOVA